Haluatko tehdä suurennoksen lomakuvasta, printata uniikit korvakorut tai korjata repeytyneet farkut? Tule verstaspajalle!
Tervetuloa Kontulan kirjaston verstaalle tiistaisin klo 16-18 tutustumaan verstaslaitteisiimme ja tekemään erilaisia kädentaitotöitä! Ekalla verstaspajakerralla ti 13.2. toteutamme ystävänpäiväteemaisia tuotteita. Talvilomaviikolla ti 20.2. pidämme Koko Perheen verstaspajan. Käytössäsi on 3D-tulostin, suurkuvatulostin, vinyylileikkuri, ompelukone, lämpöprässi ja hattuprässi. Jos haluat tehdä kangaspainatuksia, tuo oma puhdas tekstiilituote, kangaskassi tai t-paita. Jos haluat käyttää ompelukonetta, ota mukaan oma ommeltava projekti. Pajan aikana saat ohjausta ja neuvontaa laitteiden käyttöön ja ideoittesi toteuttamiseen. Käytetyistä materiaaleista perimme kirjaston materiaalihinnaston mukaisen (pienen!) maksun. Tule yksin, kaverin tai perheen kanssa! Vapaa pääsy. Ei ennakkoilmoittautumista.